b'\n_START_ARTICLE_\nNosferatu (1922.)\n_START_SECTION_\nFilmska ekipa\n_START_PARAGRAPH_\nRe\xc5\xbeija: F. W. Murnau_NEWLINE_Glume: Gustav von Wangenheim (Thomas Hutter), Max Schreck (Grof Orlok), Grata Schroder (Ellen Hutter), John Gottowt (Profesor Bulwer) i dr.\n_START_SECTION_\nRadnja\n_START_PARAGRAPH_\nThomas Hutter je prodava\xc4\x8d nekretnina koji vodi sretan \xc5\xbeivot sa svojom suprugom Ellen u njema\xc4\x8dkom gradu Bremenu. Jednog dana dobije i prihvati zadatak otputovati u Transilvaniju u dvorac grofa Orloka koji je zainteresiran za kupnju nekih nekretnina. Te\xc5\xa1ka srca, on se oprosti od svoje supruge i krene na dalek put. No kada tamo stigne, Thomas biva neugodno iznena\xc4\x91en od lokalnih stanovnika koji se ne \xc5\xbeele ni pribli\xc5\xbeiti Orlokovom dvorcu, a kamoli ga tamo odvesti ko\xc4\x8dijom._NEWLINE_Kada kona\xc4\x8dno u\xc4\x91e u njegov dvorac, Thomas primjeti da se Orlok pona\xc5\xa1a neobi\xc4\x8dno i da se javlja samo po no\xc4\x87i. Ipak, ovaj ga nagovori da mu proda ku\xc4\x87u u njegovom rodnom gradu te ga zarobi u svojem dvorcu. Ispostavi se da je Orlok vampir koji se je zaljubio u njegovu \xc5\xbeenu te je odmah brodom krenuo u svoj novi dom u Njema\xc4\x8dkoj. Thomas se uspije osloboditi i sam se zaputi svojoj ku\xc4\x87i kako bi upozorio suprugu. Nosferatu ju je ve\xc4\x87 prona\xc5\xa1ao i doveo kugu u grad, ali je poginuo kada ga je obasjalo sunce jednog jutra a on se nije sakrio u svojem lijesu.\n_START_SECTION_\nKritike\n_START_PARAGRAPH_\nKriti\xc4\x8dar Dennis Schwartz je u svojoj recenziji napisao: "Ovaj klasi\xc4\x8dni horor film je kao vino koje postaje sve bolje sa vremenom; posebno nakon \xc5\xa1to se pogledaju noviji filmovi o Draculi koji su postali kli\xc5\xa1eji a glavni lik, vampir, je postao romanti\xc4\x8dna camp figura. Ovaj horor film je izbjegao od Dracule stvoriti atraktivan lik i umjesto toga se koncentrirao na njegovu po\xc5\xbeudu za krvi (\xc5\xa1to je mo\xc5\xbeda metafora na Njema\xc4\x8dku i njenu po\xc5\xbeudu za ratom). Odli\xc4\x8dno je napisan od Henrika Galeena, vrhunsko fotografiran u crno-bijelom i u raznim ugo\xc4\x91ajnim igrama sjene i svjetla od Fritza Arnoa Wagnera, a neobi\xc4\x8dne lokacije, uglavnom smje\xc5\xa1tene u eksterijerima, koje su savr\xc5\xa1eno prilago\xc4\x91ene makabri\xc4\x8dnim doga\xc4\x91ajima, su dizajnirani od spiritualista Albina Graua"._NEWLINE_Roger Ebert je zaklju\xc4\x8dio: "Film nas ne stra\xc5\xa1i, nego nas proganja. Ne pokazuje nam da vampiri mogu isko\xc4\x8diti iz sjene, nego da zlo mo\xc5\xbee rasti tamo negdje, inspirirana smr\xc4\x87u" a Ali Barclay: "Iako ima puno sporiji ritam od ve\xc4\x87ine modernih filmova, ovo je jo\xc5\xa1 uvijek jedan od najljep\xc5\xa1ih i najatmosferi\xc4\x8dnijih horor filmova ikada snimljenih". Ipak, bilo je i negativnih kritika: tako je Christopher Null napisao: "Nosferatu zaslu\xc5\xbeuje svoje mjesto u arhivima kinematografije, ali njegova privla\xc4\x8dnost za moderne gledatelje je sigurno gotovo potpuno izgubljena".'